**Buletin de vot prin corespondenţă**

**pentru acţionari persoane juridice**

pentru Adunarea Generală Extraordinară a Acţionarilor (AGEA)

Fondul Proprietatea S.A.

din data de 13 noiembrie 2020

* *Model indicativ* -

Subscrisa, [\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_],

(**ATENŢIE**! se va completa cu denumirea acţionarului persoană juridică)

cu sediul social situat în [\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_], înmatriculată la Registrul Comerțului/entitate similară pentru persoane juridice nerezidente sub nr. [\_\_\_\_\_\_\_\_\_\_\_\_\_\_\_\_\_\_\_\_\_\_], cod unic de înregistrare/număr de înregistrare echivalent pentru persoanele juridice nerezidente [\_\_\_\_\_\_\_\_\_\_\_\_\_\_\_\_\_\_\_\_\_\_\_],

reprezentată legal prin [\_\_\_\_\_\_\_\_\_\_\_\_\_\_\_\_\_\_\_\_\_\_\_\_]

(**ATENŢIE**! se va completa cu numele şi prenumele reprezentantului legal al acţionarului persoană juridică, astfel cum apar acestea în documentele doveditoare ale calităţii de reprezentant)

deţinător al unui număr de [\_\_\_\_\_\_\_\_\_\_\_\_\_\_\_\_\_\_\_\_] acţiuni, reprezentând [\_\_\_\_] % dintr-un total de [\_\_\_\_\_\_\_\_\_\_\_\_\_\_\_\_\_\_\_\_] acţiuni emise de FONDUL PROPRIETATEA S.A., înmatriculată la Registrul Comerţului Bucureşti sub nr. J40/21901/28.12.2005, cod unic de înregistrare 18253260, cu sediul social situat în strada Buzeşti, nr. 78-80, etaj 7, Sector 1, Bucureşti, cod 011017, România (**Societatea**),

care ne conferă un număr de [\_\_\_\_\_\_\_\_\_\_\_\_\_\_\_\_\_\_\_\_] drepturi de vot, reprezentând [\_\_\_\_]% din capitalul social vărsat şi [\_\_\_\_]% din totalul drepturilor de vot în AGEA,

având cunoştinţă de ordinea de zi a şedinţei AGEA Societăţii din data de 13 noiembrie 2020, ora 11:00 AM (ora României), si de documentaţia şi materialele informative în legătură cu ordinea de zi respectivă, în conformitate cu Regulamentul ASF nr. 5/2018, prin acest vot prin corespondenţă înţeleg să îmi exprim votul pentru AGEA Societății ce va avea loc la Hotel „ATHÉNÉE PALACE HILTON BUCUREȘTI”, Sala Le Diplomate, Strada Episcopiei, nr. 1-3, Sector 1, București, Cod Poștal 010292, România, după cum urmează:

1. Pentru punctul 1 de pe ordinea de zi, respectiv, aprobarea următoarelor modificări ale Actului Constitutiv al Fondului Proprietatea:
2. **Modificarea Articolului 12 alineat (2) litera f), după cum urmează:**

“*(2) Adunarea generală ordinară a acţionarilor are următoarele competenţe, atribuţii şi funcţii:*

*f) aprobă politica de remunerare aplicabilă membrilor Comitetului Reprezentanților și AFIA și stabileşte nivelul remuneraţiei auditorului financiar pentru servicii de audit financiar*;”.

1. **Introducerea unei noi litere f1) la alineatul (2) al Articolului 12, după cum urmează:**

“*(2) Adunarea generală ordinară a acţionarilor are următoarele competenţe, atribuţii şi funcţii:*

*f1) votează anual raportul de remunerare aferent celui mai recent exerciţiu financiar; acest vot are caracter consultativ și Fondul Proprietatea va explica în următorul raport de remunerare modul în care votul adunării generale a fost luat în considerare;*”.

1. **Modificarea Articolului 28 alineatele (2), (3) și (5) (astfel cum au fost avizate de ASF prin Avizul nr. 164/22 iulie 2020), după cum urmează:**

“*(2) Profitul contabil net al Fondului Proprietatea, astfel cum rezultă din situațiile financiare auditate, se va repartiza conform hotărârii adunării generale a acționarilor și dispozițiilor legale în vigoare.*

*(3) Fondul Proprietatea constituie rezervele legale și orice alte rezerve, în condițiile legii.*

*(..)*

*(5) Dividendele se repartizează acționarilor proporțional cu numărul de acțiuni plătite pe care le dețin la data de înregistrare.*”

1. **Modificarea Articolului 31 alineat (1) litera d) (astfel cum a fost avizat de ASF prin Avizul nr. 164/22 iulie 2020), după cum urmează:**

*“d) în urma pierderilor, astfel cum rezultă din situațiile financiare auditate, dacă valoarea activului net, determinată ca diferență între totalul activelor și datoriile societății, ajunge să reprezinte mai puțin de jumătate din valoarea capitalului social subscris și dacă, cel târziu până la încheierea exercițiului financiar ulterior celui în care au fost constatate pierderile, adunarea generală a acționarilor nu procedează la reducerea capitalului social cu o sumă cel puțin egală cu cea a pierderilor care nu au putut fi acoperite din rezerve sau la reconstituirea activului net al societății până la nivelul unei valori cel puțin egale cu jumătate din capitalul social subscris;”.*

1. **Modificarea Articolului 33, după cum urmează:**

“*(1) În vederea determinării valorii activului net al Fondului Proprietatea, deținerile din portofoliu sunt evaluate şi reflectate în activul net al Fondului, la valori stabilite în conformitate cu reglementările contabile în vigoare şi cu prevederile reglementarilor in vigoare. Valoarea activului net se determină ca diferență între valoarea totală a activelor şi valoarea însumată a tuturor datoriilor, provizioanelor şi veniturilor înregistrate în avans.*

*(2) Valoarea totală a activelor se calculează conform reglementărilor legale în vigoare, prin cumularea:*

*a) activelor imobilizate*

*b) activelor circulante;*

*c) instrumentelor financiare derivate;*

*d) cheltuielilor înregistrate în avans.*

*(3) Valoarea totală a datoriilor, provizioanelor şi a veniturilor înregistrate în avans se determină pe baza informațiilor furnizate de contabilitatea proprie organizată şi condusă în conformitate cu prevederile legale în vigoare.*

*(4) Calculul valorii activului net al Fondului este efectuat de către Administratorul Fondului şi certificat de către banca depozitară, lunar, pentru ultima zi calendaristică a lunii, precum și în situația majorărilor sau reducerilor de capital social, respectiv pentru data înregistrării la Registrul Comerțului a unor astfel de majorări sau reduceri de capital social*”.

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

*Notă: Indicaţi votul dvs. prin bifarea cu un „X” a uneia dintre căsuţele pentru variantele „PENTRU”, „ÎMPOTRIVĂ” sau „ABŢINERE”. În situaţia în care se bifează cu „X” mai mult de o căsuţă sau nu se bifează nicio căsuţă, votul respectiv este considerat nul/ nu se consideră exercitat*.

1. Pentru punctul 2 de pe ordinea de zi, respectiv, aprobarea autorizării Administratorului Unic de a răscumpăra acțiuni ale Fondului Proprietatea, certificate de depozit sau titluri de interes în legătură cu acțiuni ale Fondului Proprietatea, prin tranzacții efectuate în cadrul pieței unde acțiunile, certificatele de depozit sau titlurile de interes în legătură cu aceste acțiuni ale Fondului Proprietatea sunt listate sau cumpărate prin oferte publice, în conformitate cu legislația aplicabilă, pentru un număr maxim de 800.000.000 acțiuni proprii (sub formă de acțiuni și/sau echivalent al acestora astfel cum este descris mai sus), începând cu 1 ianuarie 2021 și până la data de 31 decembrie 2021. Răscumpărarea se va efectua la un preț care nu poate fi mai mic de 0,2 RON/acțiune sau mai mare de 2 RON/acțiune. În cazul achiziției de certificate de depozit sau de titluri de interes în legătura cu acțiuni ale Fondului Proprietatea, calculul numărului de acțiuni în legătura cu pragurile de mai sus se va face în funcție de numărul de acțiuni ale Fondului Proprietatea pe care sunt grevate aceste instrumente, iar prețul minim si maxim de achiziție al acestora, în echivalent valutar (la cursul de schimb oficial corespunzător publicat de Banca Națională a României valabil pentru data la care instrumentele au fost achiziționate), va fi cuprins în limitele de preț aplicabile răscumpărărilor de acțiuni mai sus descrise si va fi calculat în funcție de numărul de acțiuni reprezentate de fiecare certificat de depozit sau titlu de interes. Tranzacția poate avea ca obiect doar acțiuni plătite integral, certificate de depozit sau titluri de interes în legătură cu aceste acțiuni. Programul de răscumpărare are drept scop reducerea capitalului social al Fondului Proprietatea în conformitate cu prevederile art. 207 alin. (1) litera c) din Legea societăților nr. 31/1990. Implementarea acestui program de răscumpărare se va face numai din surse proprii.

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

*Notă: Indicaţi votul dvs. prin bifarea cu un „X” a uneia dintre căsuţele pentru variantele „PENTRU”, „ÎMPOTRIVĂ” sau „ABŢINERE”. În situaţia în care se bifează cu „X” mai mult de o căsuţă sau nu se bifează nicio căsuţă, votul respectiv este considerat nul/ nu se consideră exercitat*.

1. Pentru punctul 3 de pe ordinea de zi, respectiv, în conformitate cu Articolul 176 alin. (1) din Regulamentul nr. 5/2018, aprobarea datei de **3 decembrie 2020** ca ***Ex – Date***, calculată în conformitate cu prevederile Articolului 2 alin. (2) litera (l) din Regulamentul nr. 5/2018, si a datei de **4 decembrie 2020** ca **Dată de Înregistrare**, calculată în conformitate cu prevederile Articolului 86 alin. (1) din Legea Emitenților.

Întrucât nu sunt aplicabile acestei AGEA, acționarii nu decid asupra celorlalte aspecte descrise de Articolul 176 alin. (1) din Regulamentul nr. 5/2018, cum ar fi data participării garantate și data plății.

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

*Notă: Indicaţi votul dvs. prin bifarea cu un „X” a uneia dintre căsuţele pentru variantele „PENTRU”, „ÎMPOTRIVĂ” sau „ABŢINERE”. În situaţia în care se bifează cu „X” mai mult de o căsuţă sau nu se bifează nicio căsuţă, votul respectiv este considerat nul/ nu se consideră exercitat*.

1. Pentru punctul 4 de pe ordinea de zi, respectiv, aprobarea împuternicirii, cu posibilitatea de substituire, a lui Johan Meyer pentru a semna hotărârile acționarilor, precum și forma modificată și actualizată a Actului Constitutiv, dacă este cazul, și orice alte documente în legătură cu acestea și pentru a îndeplini toate procedurile și formalitățile prevăzute de lege în scopul implementării hotărârilor acționarilor, inclusiv formalitățile de publicare și înregistrare a acestora la Registrul Comerțului sau la orice altă instituție publică.

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

*Notă: Indicaţi votul dvs. prin bifarea cu un „X” a uneia dintre căsuţele pentru variantele „PENTRU”, „ÎMPOTRIVĂ” sau „ABŢINERE”. În situaţia în care se bifează cu „X” mai mult de o căsuţă sau nu se bifează nicio căsuţă, votul respectiv este considerat nul/ nu se consideră exercitat*.

Termenul limită pentru înregistrarea la Societate a buletinelor de vot prin corespondenţă este 11 noiembrie 2020, ora 11:00 AM (ora României).

Anexăm prezentului buletin de vot certificatul constatator, în original sau copie conformă cu originalul, eliberat de Registrul Comerțului sau orice alt document, în original sau în copie conformă cu originalul, emis de către o autoritate competentă din statul în care subscrisul acționar este înmatriculat legal, cu o vechime de cel mult 12 luni raportat la data publicării convocatorului adunării generale şi care să permită identificarea subscrisului acționar în registrul acționarilor Fondul Proprietatea la data de referință eliberat de Depozitarul Central SA. Dacă Depozitarul Central SA nu a fost informat la timp în legătura cu numele reprezentantului legal al subscrisului acționar (astfel încât registrul acționarilor la data de referință să reflecte acest lucru), certificatul constatator/documentele similare menționate mai sus vor trebui sa facă dovada reprezentantului legal al subscrisului acționar.

Pentru buletinele de vot transmise electronic, Societatea va transmite acționarului o confirmare electronică de primire a voturilor, în conformitate cu prevederile art. 915 alin. (2) din Legea Emitenților și cu cele ale art. 7 alin. (1) din Regulamentul CE 1212/2018, în formatul prevăzut de tabelul 6 din Anexa Regulamentului CE 1212/2018.

După AGEA, acţionarul sau un terţ desemnat de acţionar poate obţine de la Societate, cel puţin la cerere, o confirmare a faptului că voturile au fost numărate şi înregistrate în mod valabil de către Societate. Solicitarea unei astfel de confirmări poate fi făcută în termen de o lună de la data votului. În acest caz, Societatea va transmite acționarului o confirmare electronică de înregistrare și numărare a voturilor, în conformitate cu prevederile art. 915 alin (3) din Legea Emitenților și cu cele ale art. 7 alin. (2) din Regulamentul CE 1212/2018, în formatul prevăzut de tabelul 7 din Anexa Regulamentului CE 1212/2018.

Data buletinului de vot prin corespondenţă: [\_\_\_\_\_\_\_\_\_\_\_\_\_\_\_\_\_]

Denumire acţionar persoană juridică: [\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_]

Nume şi prenume reprezentant legal: [\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_]

(ATENŢIE! se va completa cu denumirea acţionarului persoană juridică şi cu numele şi prenumele reprezentantului legal, în clar, cu majuscule)

Semnătura:

(ATENŢIE! se va completa cu semnătura reprezentantului legal al acţionarului persoană juridică şi se va ştampila, daca este cazul)